text:
на Комисията (36) за въвеждане на регистрационен режим за вноса на някои резбовани принадлежности за тръбопроводи от ковък чугун и от сферографитен чугун с произход от Китайската народна република след възобновяване на разследването с цел изпълнение на решението от 20 септември 2019 г. по дело T-650/17 във връзка с Регламент за изпълнение (ЕС) 2017/1146 за повторно налагане на окончателно антидъмпингово мито върху вноса на резбовани принадлежности за тръбопроводи от ковък чугун и от сферографитен чугун с произход от Китайската народна република, произведени от Jinan Meide Castings Co., Ltd.
 2. Ставката на окончателното антидъмпингово мито върху вноса, подлежащ на регистрационен режим, приложима към нетната цена франко границата на Съюза преди обмитяване на продукта, описан в член 1, параграф 1 и произведен от Jinan Meide, е 36,0 % (допълнителен код по ТАРИК B336).
 3. Освен ако е предвидено друго, се прилагат действащите разпоредби в областта на митническото облагане.
 Член 4
 Митническите органи се приканват да преустановят регистрационния режим за вноса, установен в съответствие с Регламент за изпълнение (ЕС) 2019/1982, който се отменя с настоящия регламент.
 Член 5
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 август 2020 година.
 За Комисията
 Председател
 Ursula VON DER LEYEN
 (1) ОВ L 176, 30.6.2016 г., стр. 21.
 (2) ОВ L 129, 14.5.2013 г., стр. 1.
 (3) Дело T-424/13 Jinan Meide Castings Co Ltd./Съвет.
 (4) ОВ C 398, 28.10.2016 г., стр. 57.
 (5) ОВ L 166, 29.6.2017 г., стр. 23.
 (6) Решение на Общия съд (пети състав) от 20 септември 2019 г., Jinan Meide Casting Co. Ltd/Комисия, T-650/17, ECLI:EU:T:2019:644.
 (7) ОВ L 343, 22.12.2009 г., стр. 51, заменен с Регламент (ЕС) 2016/1036.
 (8) Решение на Общия съд (пети състав) от 20 септември 2019 г., Jinan Meide Casting Co. Ltd/Комисия, T-650/17, ECLI:EU:T:2019:644, т. 113.
 (9) Решение от 26 април 1988 г. по съединени дела Asteris AE и др. и Република Гърция срещу Комисия, 97, 193, 99 и 215/86, Recueil 1988 г., стр. 2181, точки 27 и 28.
 (10) Решение по дело по дело C-415/96, Испания/Комисия, Recueil 1988 г., стр. I-6993, точка 31; Решение по дело C-458/98, Industrie des Poudres Sphériques/Съвет, Recueil 2000 г., стр. I-8147, точки 80—85; Решение по дело T-301/01T-301/01, Alitalia/Комисия, Recueil 2008 г., стр. II-1753, точки 99 и 142; Решение по съединени дела T-267/08 и T-279/08, Nord-Pas-de-Calais/Комисия, ECLI:EU:T:2011:209, точка 83.
 (11) Решение по дело C-415/96, Испания/Комисия, Recueil, стр. I-6993, точка 31; Решение по дело C-458/98 P Industrie des Poudres Sphériques/Съвет, Recueil 2000 г., стр. I-8147, точки 80—85.
 (12) Решение по дело C-256/16, Deichmann SE/Hauptzollamt Duisburg, ECLI:EU:C:2018:187, т. 79; и Решение от 19 юни 2019 г., C & J Clark International/Commissioners for Her Majesty’s Revenue & Customs, C-612/16, ECLI:EU:C:2019:508, т. 58.
 (13) Дело T-650/17 Jinan Meide Casting Co. Ltd, ECLI:EU:T:2019:644, т. 333 – 342.
 (14) ОВ C 403, 29.11.2019 г., стр. 63.
 (15) ОВ L 308, 29.11.2019 г., стр. 77.
 (16) OВ L 302, 19.10.1992 г., стp. 1.
 (17)


text:
Вж. в този смисъл Решение на Съда, Deichmann SE/Hauptzollamt Duisburg, C-256/16, ECLI:EU:C:2018:187, т. 62 от него и цитираната там съдебна практика, а именно Решение от 27 септември 2007 г. по дело C-351/04, Ikea Wholesale, ECLI:EU:C:2007:547, точки 66—69 и Решение от 18 януари 2017 г., Wortmann, C-365/15, ECLI:EU:C:2017:19, т. 34.
 (18) Решение на Съда, Deichmann SE/Hauptzollamt Duisburg, C-256/16, т. 63 и цитираната там съдебна практика.
 (19) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 96.
 (20) Вж. Решение на Съда от 15 март 2018 г., Deichmann SE/Hauptzollamt Duisburg, C-256/16, т. 70.
 (21) Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013, стр. 1).
 (22) Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) No 1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013, (ЕС) No 223/2014 и (ЕС) No 283/2014 и на Решение No 541/2014/ЕС и за отмяна на Регламент (ЕС, Евратом) No 966/2012, ОВ L 193, 30.7.2018 г., стр. 1.
 (23) Решение на Съда, Deichmann SE/Hauptzollamt Duisburg, C-256/16, ECLI:EU:C:2018:187.
 (24) Решение на Съда по дело C-415/96, Испания/Комисия, Recueil 1998 г., стр. I-6993, точка 31; Решение по дело C-458/98, Industrie des Poudres Sphériques/Съвет, Recueil 2000 г., стр. I-8147, точки 80—85; Решение по дело T-301/01, Alitalia/Комисия, Recueil 2008 г., стр. II-1753, точки 99 и 142; Решение по съединени дела T-267/08 и T-279/08, Nord-Pas-de-Calais и Communauté d’agglomération du Douaisis/Комисия, ECLI:EU:T:2011:209, т. 83.
 (25) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 65.
 (26) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 49.
 (27) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 50.
 (28) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 54.
 (29) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 66.
 (30) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 74.
 (31) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 77.
 (32) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 79.
 (33) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 82.
 (34) Решение на Общия съд (пети състав) от 20 септември 2019 г., Jinan Meide Casting Co. Ltd/Европейска комисия, T-650/17, ECLI:EU:T:2019:644, т. 113.
 (35) Регламент за изпълнение (ЕС)

type: legislation

jurisdiction: EU


text:
 8.11.2018
 BG
 Официален вестник на Европейския съюз
 L 278/3
 РЕГЛАМЕНТ ЗА ИЗПЪЛНЕНИЕ (ЕС) 2018/1659 НА КОМИСИЯТА
 от 7 ноември 2018 година
 за изменение на Регламент за изпълнение (ЕС) No 844/2012 с оглед на научните критерии за определянето на свойствата, нарушаващи функциите на ендокринната система, въведени с Регламент (ЕС) 2018/605
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 19 от него,
 като има предвид, че:
 (1)
 В Регламент за изпълнение (ЕС) No 844/2012 на Комисията (2) се предвижда изпълнението на процедурата по подновяване по отношение на активните вещества в съответствие с Регламент (ЕО) No 1107/2009.
 (2)
 С Регламент (ЕС) 2018/605 на Комисията (3) бяха въведени нови научни критерии за определянето на свойствата, нарушаващи функциите на ендокринната система, които отразяват актуалното състояние на научно-техническите познания. Тези критерии следва да се прилагат от 10 ноември 2018 г. по отношение на заявления за подновяване на одобрение на активни вещества в съответствие с Регламент (ЕО) No 1107/2009, включително заявления, по които все още не е взето решение.
 (3)
 Заявленията за подновяване на одобрението на дадено активно вещество, които са подадени преди 10 ноември 2018 г. и за които до тази дата комитетът, посочен в член 79, параграф 1 от Регламент (ЕО) No 1107/2009, не е гласувал по проект на регламент за подновяването или неподновяването на одобрението на това активно вещество, следва да се разглеждат като заявления, по които все още не е взето решение.
 (4)
 За такива заявления, по които все още не е взето решение, е възможно предоставената от заявителя информация да не позволява приключването на оценката на това дали научните критерии за определянето на свойствата, нарушаващи функциите на ендокринната система, установени в точка 3.6.5 и точка 3.8.2 от приложение II към Регламент (ЕО) No 1107/2009, са изпълнени, или не, нито да се направи заключение относно това дали критериите за одобрение, установени в посочените точки, са изпълнени, или не. Поради това Европейският орган за безопасност на храните („Органът“) следва да може да изисква от заявителя допълнителна информация с цел да се направи заключение дали критериите за одобрение, установени в цитираните точки, са изпълнени, или не. Тази допълнителна информация следва да бъде предоставена в срок, определен от Органа, който следва да бъде възможно най-кратък, за да се избегне неоправдано забавяне на процедурата по подновяване, и за определянето на който следва да бъде отчетен видът на информацията, която следва да бъде предоставена.
 (5)
 В срока за предоставяне на допълнителната информация заявителите следва да могат да кандидатстват за дерогацията по член 4, параграф 7 от Регламент (ЕО) No 1107/2009.
 (6)
 Когато въз основа на вече наличната информация Органът е успял да заключи, че веществото отговаря на научните критерии за определянето на свойствата, нарушаващи функциите на ендокринната система, заявителите следва да могат да предоставят допълнителна информация по отношение


text:
на критериите за одобрение, установени в точка 3.6.5 и точка 3.8.2 от приложение II към Регламент (ЕО) No 1107/2009, и/или да могат да представят документални доказателства, от които да е видно, че са изпълнени условията за прилагане на дерогацията по член 4, параграф 7 от посочения регламент.
 (7)
 Когато Органът изиска такава допълнителна информация от заявителя, срокът, предвиден за изготвяне на заключението на Органа, следва да бъде удължен, за да може тази информация да бъде взета под внимание.
 (8)
 Когато изисква допълнителна информация от заявителя, Органът следва да взема предвид, че изпитванията върху животни следва да се сведат до минимум, а изпитванията върху гръбначни животни да се извършват само когато няма други методи в съответствие с член 62 от Регламент (ЕО) No 1107/2009.
 (9)
 Като се има предвид, че въведените с Регламент (ЕС) 2018/605 научни критерии за определянето на свойствата, нарушаващи функциите на ендокринната система, се прилагат от 10 ноември 2018 г., настоящият регламент следва да влезе в сила възможно най-скоро и да се прилага от 10 ноември 2018 г.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 844/2012 се изменя, както следва:
 1)
 След член 11 се вмъква следният член:
 „Член 11а
 За целите на оценката на критериите за одобрение, установени в точка 3.6.5 и точка 3.8.2 от приложение II към Регламент (ЕО) No 1107/2009, изменен с Регламент (ЕС) 2018/605 на Комисията (*1), по отношение на заявления, подадени в съответствие с член 1 преди 10 ноември 2018 г., за които до тази дата не е представен проектът на доклад за оценка във връзка с подновяването, когато наличната в допълнителните досиета информация не е достатъчна, за да може докладващата държава членка да приключи оценката на това дали тези критерии за одобрение са изпълнени и когато е приложимо, дали е обосновано прилагането на член 4, параграф 7, докладващата държава членка подробно указва в проекта на доклада за оценка във връзка с подновяването каква е допълнителната информация, необходима за извършване на съответната оценка.
 (*1) Регламент (ЕС) 2018/605 на Комисията от 19 април 2018 година за изменение на приложение II към Регламент (ЕО) No 1107/2009 чрез установяване на научни критерии за определянето на свойствата, нарушаващи функциите на ендокринната система (ОВ L 101, 20.4.2018 г., стр. 33).“"
 2)
 В член 13 след параграф 3 се прибавя следният параграф:
 „3а. За целите на оценката на критериите за одобрение, установени в точка 3.6.5 и точка 3.8.2 от приложение II към Регламент (ЕО) No 1107/2009, изменен с Регламент (ЕС) 2018/605 на Комисията, по отношение на заявления, подадени в съответствие с член 1 преди 10 ноември 2018 г., за които проектът на доклад за оценка във връзка с подновяването е представен, но до посочената дата заключението на Органа все още не е прието, когато наличната в досието информация не е достатъчна, за да може Органът да приключи оценката на това дали тези критерии за одобрение са изпълнени, Органът, след като се консултира с държавата членка, изисква


text:
от заявителя допълнителната информация, която трябва да бъде подадена до докладващата държава членка, останалите държави членки, Комисията и Органа под формата на актуализирано допълнително досие, което включва допълнителната информация. След като се консултира с докладващата държава членка и със заявителя, Органът определя срок за представяне на посочената информация. Този срок е най-малко 3 месеца, не надвишава 30 месеца и за определянето му се отчита видът на информацията, която трябва да бъде предоставена.
 В този определен от Органа срок заявителят може също така да представи — когато е приложимо — документални доказателства, от които да е видно, че са изпълнени условията за прилагане на дерогацията по член 4, параграф 7 от Регламент (ЕО) No 1107/2009.
 Когато Органът, след като се консултира с държавите членки и без да изисква допълнителна информация, може да стигне до заключението, че са изпълнени научните критерии за определянето на свойствата, нарушаващи функциите на ендокринната система, установени в точка 3.6.5 и/или точка 3.8.2 от приложение II към Регламент (ЕО) No 1107/2009, той уведомява за това заявителя. В срок от 3 месеца, след като бъде уведомен от Органа, заявителят може да предостави на докладващата държава членка, останалите държави членки, Комисията и Органа допълнителна информация във връзка с критериите за одобрение, установени в точка 3.6.5 и/или точка 3.8.2 от приложение II към Регламент (ЕО) No 1107/2009, и/или документални доказателства, от които е видно, че са изпълнени условията за прилагане на дерогацията по член 4, параграф 7 от посочения регламент.
 Когато се прилагат първа или трета алинея, срокът, посочен в параграф 1, се удължава със срока, определен за предоставяне на допълнителната информация.
 Когато не е предоставена допълнителна информация в съответствие с първа, втора или трета алинея в срока, определен за предоставянето ѝ, Органът незабавно уведомява заявителя, докладващата държава членка, Комисията и останалите държави членки и приключва оценката въз основа на наличната информация.
 Когато е предоставена допълнителна информация в съответствие с първа, втора или трета алинея в определения за нейното подаване срок, в срок от 90 дни от датата на получаването на допълнителната информация докладващата държава членка оценява получената информация и изпраща своята оценка на Органа под формата на преразгледан проект на доклада за оценка във връзка с подновяването. В съответствие с член 12 Органът се консултира с всички държави членки и със заявителя по преразгледания проект на доклада за оценка във връзка с подновяването. Органът приема посоченото в параграф 1 заключение в срок от 120 дни от датата на получаване на преразгледания проект на доклада за оценка във връзка с подновяването, като използва насоките за определяне на вещества, нарушаващи функциите на ендокринната система, приложими към датата на подаване на актуализираното допълнително досие, посочено в първа алинея.“
 3)
 Параграф 5 от член 13 се заменя със следното:
 „5. Информация, предоставена от заявителя, без да е била изискана, или информация, предоставена след изтичане на определения срок за нейното представяне в съответствие с параграф 3, първа алинея или в съответствие с първа или трета алинея от параграф 3а от настоящия член, не се взема под внимание, освен когато е предоставена в съответствие с член


text:
56 от Регламент (ЕО) No 1107/2009.“
 4)
 В член 14 след параграф 1 се прибавя следният параграф:
 „1а. За целите на оценката на критериите за одобрение, установени в точка 3.6.5 и точка 3.8.2 от приложение II към Регламент (ЕО) No 1107/2009, изменен с Регламент (ЕС) 2018/605 на Комисията, по отношение на заявления, по които заключението на Органа е прието преди 10 ноември 2018 г. и за които до тази дата комитетът, посочен в член 79, параграф 1 от Регламент (ЕО) No 1107/2009, все още не е гласувал по проект на регламент за подновяването или неподновяването на одобрението на съответното активно вещество, Комисията може да счете, че е необходима допълнителна информация, за да се направи оценка на това дали посочените критерии за одобрение са изпълнени. В такива случаи Комисията изисква от Органа да преразгледа в разумен срок наличната информация и информира заявителя за това искане.
 По искане на Комисията в съответствие с първата алинея Органът, след като се консултира с докладващата държавата членка, може да реши дали е необходима допълнителна информация и да изиска от заявителя да предостави тази информация до докладващата държава членка, останалите държави членки, Комисията и Органа под формата на актуализирано допълнително досие, което включва допълнителната информация. След като се консултира с докладващата държава членка и със заявителя, Органът определя срок за предоставяне на посочената информация. Този срок е най-малко 3 месеца, не надвишава 30 месеца и за определянето му се отчита видът на информацията, която трябва да бъде предоставена.
 В този определен от Органа срок заявителят може също така да представи — когато е приложимо — документални доказателства, от които да е видно, че са изпълнени условията за прилагане на дерогацията по член 4, параграф 7 от Регламент (ЕО) No 1107/2009.
 Когато Органът, след като се консултира с държавите членки и без да изисква допълнителна информация, може да стигне до заключението, че са изпълнени научните критерии за определянето на свойствата, нарушаващи функциите на ендокринната система, установени в точка 3.6.5 и/или точка 3.8.2 от приложение II към Регламент (ЕО) No 1107/2009, той уведомява за това заявителя. В срок от 3 месеца, след като бъде уведомен от Органа, заявителят може да предостави на докладващата държава членка, останалите държави членки, Комисията и Органа допълнителна информация във връзка с критериите за одобрение, установени в точка 3.6.5 и/или точка 3.8.2 от приложение II към Регламент (ЕО) No 1107/2009, и/или документални доказателства, от които да е видно, че са изпълнени условията за прилагане на дерогацията по член 4, параграф 7 от посочения регламент.
 В срок от 90 дни от датата на получаването на допълнителната информация докладващата държава членка оценява получената информация и изпраща своята оценка на Органа под формата на преразгледан проект на доклад за оценка във връзка с подновяването. В съответствие с член 12 Органът се консултира с всички държави членки и със заявителя по преразгледания доклад за оценка във връзка с подновяването.
 Органът приема добавка към посоченото в параграф 1 заключение в срок от 120 дни от датата на получаване на преразгледания проект на доклад за оценка във връзка с подновяването,


text:
като използва насоките за определяне на вещества, нарушаващи функциите на ендокринната система, приложими към датата на подаване на актуализираното допълнително досие, посочено във втора алинея.
 Когато не е предоставена допълнителна информация в съответствие с втора, трета или четвърта алинея в срока, определен за предоставянето ѝ, Органът незабавно уведомява заявителя, докладващата държава членка, съдокладващата държава членка, Комисията и останалите държави членки и приключва оценката въз основа на наличната информация в срок от 30 дни от изтичането на срока, посочен във втора или четвърта алинея.
 Информация, предоставена от заявителя, без да е била изискана, или информация, предоставена след изтичане на определения срок за нейното представяне в съответствие с втора или четвърта алинея от настоящия член, не се взема под внимание, освен когато е предоставена в съответствие с член 56 от Регламент (ЕО) No 1107/2009.“
 Член 2
 Разпоредбите на Регламент за изпълнение (ЕС) No 844/2012, вмъкнати с член 1 от настоящия регламент, се прилагат в допълнение към останалите разпоредби на Регламент за изпълнение (ЕС) No 844/2012.
 Член 3
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага се от 10 ноември 2018 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 ноември 2018 година.
 За Комисията
 Председател
 Jean-Claude JUNCKER
 (1) ОВ L 309, 24.11.2009 г., стр. 1.
 (2) Регламент за изпълнение (ЕС) No 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
 (3) Регламент (ЕС) 2018/605 на Комисията от 19 април 2018 г. за изменение на приложение II към Регламент (ЕО) No 1107/2009 чрез установяване на научни критерии за определянето на свойствата, нарушаващи функциите на ендокринната система (ОВ L 101, 20.4.2018 г., стр. 33).


text:
 1.8.2013
 BG
 Официален вестник на Европейския съюз
 L 205/3
 РЕГЛАМЕНТ ЗА ИЗПЪЛНЕНИЕ (ЕС) No 744/2013 НА КОМИСИЯТА
 от 31 юли 2013 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 31 юли 2013 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0707 00 05
 TR
 147,7
 ZZ
 147,7
 0709 93 10
 TR
 115,9
 ZZ
 115,9
 0805 50 10
 AR
 84,6
 BO
 73,4
 CL
 73,3
 TR
 71,0
 UY
 86,3
 ZA
 97,2
 ZZ
 81,0
 0806 10 10
 CL
 140,3
 EG
 222,7
 MA
 158,2
 MX
 242,3
 TR
 174,4
 ZZ
 187,6
 0808 10 80
 AR
 176,4
 BR
 131,1
 CL
 118,3
 CN
 99,8
 NZ
 133,0
 US
 149,4
 ZA
 120,3
 ZZ
 132,6
 0808 30 90
 AR
 125,2
 CL
 143,8
 NZ
 177,1
 TR
 159,1
 ZA
 120,2
 ZZ
 145,1
 0809 29 00
 CA
 303,6
 TR
 314,3
 ZZ
 309,0
 0809 30
 TR
 148,7
 ZZ
 148,7
 0809 40 05
 BA
 55,4
 TR
 115,1
 XS
 63,5
 ZZ
 78,0
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр.


text:
 20.3.2020
 BG
 Официален вестник на Европейския съюз
 L 86/3
 РЕГЛАМЕНТ ЗА ИЗПЪЛНЕНИЕ (ЕС) 2020/416 НА СЪВЕТА
 от 19 март 2020 година
 за прилагане на Регламент (ЕС) No 270/2011 относно ограничителни мерки, насочени срещу определени лица, образувания и органи с оглед на положението в Египет
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 270/2011 на Съвета от 21 март 2011 г. относно ограничителни мерки, насочени срещу определени лица, образувания и органи с оглед на положението в Египет (1), и по-специално член 12, параграф 4 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 21 март 2011 г. Съветът прие Регламент (ЕС) No 270/2011.
 (2)
 В приложение I към Регламент (ЕС) No 270/2011 вписванията по отношение на две лица от списъка в част А следва да бъдат изменени, а информацията в част Б относно правото на защита и правото на ефективна съдебна защита следва да бъде актуализирана.
 (3)
 Във връзка с това приложение I към Регламент (ЕС) No 270/2011 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 270/2011 се изменя, както е посочено в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 март 2020 година.
 За Съвета
 Председател
 A. METELKO-ZGOMBIĆ
 (1) ОВ L 76, 22.3.2011 г., стр. 4.
 ПРИЛОЖЕНИЕ
 I.
 В част А от приложение I към Регламент (ЕС) No 270/2011 вписвания 1 и 4 се заменят със следното:
 „1.
 Mohamed Hosni Elsayed Mubarak
 Бивш президент на Арабска република Египет.
 Дата на раждане: 4.5.1928 г.
 Пол: М
 Дейностите на лицето (починало) са обект на съдебно преследване или на производство за възстановяване на активи от страна на египетските власти вследствие на окончателна присъда за присвояване на държавни средства съгласно Конвенцията на ООН срещу корупцията.“
 4.
 Heidy Mahmoud Magdy Hussein Rasekh
 (изв. също като Heddy Mohamed Magdy Hussein Rassekh)
 Съпруга на Alaa Mohamed Hosni Elsayed Mubarak, син на бившия президент на Арабска република Египет
 Дата на раждане: 5.10.1971 г.
 Пол: Ж
 Лицето е обект на съдебно преследване или на производство за възстановяване на активи от страна на египетските власти вследствие на окончателна присъда за присвояване на държавни средства съгласно Конвенцията на ООН срещу корупцията и е свързано с Alaa Mohamed Hosni Elsayed Mubarak.“
 II.
 Част Б от приложение I към Регламент (ЕС) No 270/2011 се заменя със следното:
 „Б.
 Право на защита и право на ефективна съдебна защита съгласно египетското право:
 Право на защита и право на ефективна съдебна защита
 От членове 54, 97 и 98 от конституцията на Египет; членове 77, 78, 124, 199, 214, 271, 272 и 277 от египетския закон за наказателните производства и членове 93 и 94 от египетския закон за адвокатурата (Закон No 17 от 1983 г.) следва,


text:
че изброените по-долу права са гарантирани съгласно египетското право:
 —
 за всяко лице, заподозряно или обвинено в престъпление:
 1.
 правото на съдебен контрол върху всеки акт или административно решение;
 2.
 правото да се защитава лично или да ползва адвокат по свой избор; ако не разполага със средства за заплащане на адвокат, да му бъде предоставена безплатно служебна защита, когато това се налага от интересите на правосъдието;
 —
 за всяко лице, обвинено в престъпление:
 1.
 правото да бъде незабавно и подробно информирано за характера и причината за обвинението срещу него на разбираем за него език;
 2.
 правото да има достатъчно време и възможности за подготовка на своята защита;
 3.
 правото да участва в разпита или да изисква разпит на свидетелите на обвинението и да изисква призоваването и разпитът на свидетелите на защитата да се извършват при същите условия като на свидетелите на обвинението;
 4.
 правото да ползва безплатно помощта на устен преводач, ако не разбира или не говори езика, използван в съда.
 Прилагане на правото на защита и правото на ефективна съдебна защита
 1.
 Mohamed Hosni Elsayed Mubarak
 Съгласно информацията в преписката на Съвета правото на защита и правото на ефективна съдебна защита на г-н Mubarak са били спазени по време на наказателното производство, на което Съветът се позовава. Това се доказва по-специално от следното:
 Дело
 На 27 юни 2013 г. г-н Mubarak заедно с две други лица е обвинен в присвояване на държавни средства и срещу него е започнато производство пред Наказателния съд в Кайро на 17 ноември 2013 г. На 21 май 2014 г. съдът осъжда тримата подсъдими. Те оспорват съдебното решение пред Касационния съд. На 13 януари 2015 г. Касационният съд отменя присъдата и разпорежда повторно разглеждане на делото. При повторното разглеждане на делото на 4 и 29 април 2015 г. страните представят устни и писмени становища. На 9 май 2015 г. Наказателният съд в Кайро осъжда подсъдимите, разпорежда възстановяването на незаконно присвоените средства и разпорежда да бъде изплатена глоба. На 24 май 2015 г. е подадена жалба до Касационния съд. На 9 януари 2016 г. Касационният съд потвърждава присъдите. На 8 март 2016 г. подсъдимите постигат споразумение в рамките на експертната комисия, създадена с постановление на министър-председателя No 2873 от 2015 г. Това споразумение е одобрено от министерския съвет на 9 март 2016 г. Това споразумение не е представено на Касационния съд за окончателно одобрение от главния прокурор, тъй като тази експертна комисия не е компетентната комисия. Ответниците имат възможност да се обърнат с молба за уреждане на въпроса към компетентната комисия — Националната комисия за възстановяването на активи, намиращи се в чужбина (NCRAA). През март 2019 г. размерът на глобата е възстановен. Сумата, която трябва да бъде върната, е в процес на възстановяване чрез искания за правна взаимопомощ, отправени от египетските власти до две трети държави.
 2.
 Suzanne Saleh Thabet
 Съгласно информацията в преписката на Съвета правото на защита и правото на ефективна съдебна защита на г-жа Thabet са били спазени по време на наказателното производство, на което Съветът се позовава. Това се доказва по-специално от


text:
следното:
 Решение за обезпечаване
 На 28 февруари 2011 г. главният прокурор издава заповед, с която на г-жа Thabet и други лица се забранява да се разпореждат с финансовите си средства и активи в съответствие с член 208а/а от египетския наказателно-процесуален кодекс, по силата на който главният прокурор може да забрани на ответника, съпругата и децата му да се разпореждат с притежаваните от тях активи, ако има съмнения, че тези активи представляват незаконни облаги от престъпления, извършени от същия ответник. На 8 март 2011 г. компетентният наказателен съд потвърждава забранителната заповед. Съгласно законите на Арабска република Египет ответникът има право да оспори решението на съда във връзка със забранителната заповед пред същия съд. Г-жа Thabet не е оспорила решението към 8 март 2011 г.
 3.
 Alaa Mohamed Hosni Elsayed Mubarak
 Съгласно информацията в преписката на Съвета правото на защита и правото на ефективна съдебна защита на г-н Alaa Mubarak са били спазени по време на наказателното производство, на което Съветът се позовава. Това се доказва по-специално от следното:
 Решение за обезпечаване
 На 28 февруари 2011 г. главният прокурор издава заповед, с която на г-н Alaa Mubarak и други лица се забранява да се разпореждат с финансовите си средства и активи в съответствие с член 208а/а от египетския наказателно-процесуален кодекс, по силата на който главният прокурор може да забрани на ответника, съпругата и децата му да се разпореждат с притежаваните от тях активи, ако има съмнения, че тези активи представляват незаконни облаги от престъпления, извършени от същия ответник. На 8 март 2011 г. компетентният наказателен съд потвърждава забранителната заповед. Съгласно законите на Арабска република Египет ответникът има право да оспори решението на съда във връзка със забранителната заповед пред същия съд. Г-н Alaa Mubarak не е оспорил решението към 8 март 2011 г.
 Първо дело
 На 30 май 2012 г. в съда (Наказателния съд в Кайро) е заведено дело срещу ответника и още едно лице. На 6 юни 2013 г. съдът връща делото на прокуратурата за допълнителни разследвания. След приключването на разследванията делото бива отнесено отново до Наказателния съд в Кайро. На 15 септември 2018 г. съдът постановява решение, с което: i) изисква от назначената от него експертна комисия да допълни експертния доклад, който е представила на съда през юли 2018 г.; ii) разпорежда задържането на подсъдимите и iii) разпорежда казусът им да бъде отнесен до Националната комисия за възстановяването на активи в чужбина (NCRAA) с оглед на евентуалното постигане на помирение. Ответниците успешно оспорват заповедта за арест и след внасянето на искане за отвод на съдебния състав делото е отнесено към друг състав на наказателния съд, за да бъде преценена основателността му, който ги оправдава на 22 февруари 2020 г. Това решение не е окончателно и все още може да бъде обжалвано от прокуратурата.
 Второ дело
 На 27 юни 2013 г. г-н Alaa Mubarak заедно с две други лица е обвинен в присвояване на държавни средства и срещу него е започнато производство пред Наказателния съд в Кайро на 17 ноември 2013 г. На 21 май 2014 г. съдът осъжда тримата подсъдими.


text:
Те оспорват съдебното решение пред Касационния съд. На 13 януари 2015 г. Касационният съд отменя присъдата и разпорежда повторно разглеждане на делото. При повторното разглеждане на делото на 4 и 29 април 2015 г. страните представят устни и писмени становища. На 9 май 2015 г. Наказателният съд в Кайро осъжда подсъдимите, разпорежда възстановяването на незаконно присвоените средства и разпорежда да бъде изплатена глоба. На 24 май 2015 г. е подадена жалба до Касационния съд. На 9 януари 2016 г. Касационният съд потвърждава присъдите. На 8 март 2016 г. подсъдимите постигат споразумение в рамките на експертната комисия, създадена с постановление на министър-председателя No 2873 от 2015 г. Това споразумение е одобрено от министерския съвет на 9 март 2016 г. Това споразумение не е представено на Касационния съд за окончателно одобрение от главния прокурор, тъй като тази експертна комисия не е компетентната комисия. Ответниците имат възможност да се обърнат с молба за уреждане на въпроса към компетентната комисия — Националната комисия за възстановяването на активи, намиращи се в чужбина (NCRAA). През март 2019 г. размерът на глобата е възстановен. Сумата, която трябва да бъде върната, е в процес на възстановяване чрез искания за правна взаимопомощ, отправени от египетските власти до две трети държави.
 4.
 Heidy Mahmoud Magdy Hussein Rasekh
 Съгласно информацията в преписката на Съвета правото на защита и правото на ефективна съдебна защита на г-жа Rasekh са били спазени по време на наказателното производство, на което Съветът се позовава. Това се доказва по-специално от следното:
 Решение за обезпечаване
 На 28 февруари 2011 г. главният прокурор издава заповед, с която на г-жа Rasekh и други лица се забранява да се разпореждат с финансовите си средства и активи в съответствие с член 208а/а от египетския наказателно-процесуален кодекс, по силата на който главният прокурор може да забрани на ответника, съпругата и децата му да се разпореждат с притежаваните от тях активи, ако има съмнения, че тези активи представляват незаконни облаги от престъпления, извършени от същия ответник. На 8 март 2011 г. компетентният наказателен съд потвърждава забранителната заповед. Съгласно законите на Арабска република Египет ответникът има право да оспори решението на съда във връзка със забранителната заповед пред същия съд. Г-жа Rasekh не е оспорила решението към 8 март 2011 г.
 5.
 Gamal Mohamed Hosni Elsayed Mubarak
 Съгласно информацията в преписката на Съвета правото на защита и правото на ефективна съдебна защита на г-н Gamal Mubarak са били спазени по време на наказателното производство, на което Съветът се позовава. Това се доказва по-специално от следното:
 Решение за обезпечаване
 На 28 февруари 2011 г. главният прокурор издава заповед, с която на г-н Gamal Mubarak и други лица се забранява да се разпореждат с финансовите си средства и активи в съответствие с член 208а/а от египетския наказателно-процесуален кодекс, по силата на който главният прокурор може да забрани на ответника, съпругата и децата му да се разпореждат с притежаваните от тях активи, ако има съмнения, че тези активи представляват незаконни облаги от престъпления, извършени от същия ответник. На 8 март 2011 г. компетентният наказателен съд потвърждава забранителната заповед.


text:
Съгласно законите на Арабска република Египет ответникът има право да оспори решението на съда във връзка със забранителната заповед пред същия съд. Г-н Gamal Mubarak не е оспорил решението към 8 март 2011 г.
 Първо дело
 На 30 май 2012 г. в съда (Наказателния съд в Кайро) е заведено дело срещу г-н Gamal Mubarak и още едно лице. На 6 юни 2013 г. съдът връща делото на прокуратурата за допълнителни разследвания. След приключването на разследванията делото бива отнесено отново до Наказателния съд в Кайро. На 15 септември 2018 г. Наказателният съд в Кайро постановява решение, с което: i) изисква от назначената от него експертна комисия да допълни експертния доклад, който е представила на съда през юли 2018 г., ii) разпорежда задържането на подсъдимите и iii) разпорежда казусът им да бъде отнесен до Националната комисия за възстановяването на активи, намиращи се в чужбина (NCRAA) с оглед на евентуалното постигане на помирение. Ответниците успешно оспорват заповедта за арест и след внасянето на искане за отвод на съдебния състав делото е отнесено към друг състав на наказателния съд, за да бъде преценена основателността му, който ги оправдава на 22 февруари 2020 г. Това решение не е окончателно и все още може да бъде обжалвано от прокуратурата.
 Второ дело
 На 27 юни 2013 г. г-н Gamal Mubarak заедно с две други лица е обвинен в присвояване на държавни средства и срещу него е започнато производство пред Наказателния съд в Кайро на 17 ноември 2013 г. На 21 май 2014 г. съдът осъжда тримата подсъдими. Те оспорват съдебното решение пред Касационния съд. На 13 януари 2015 г. Касационният съд отменя присъдата и разпорежда повторно разглеждане на делото. При повторното разглеждане на делото на 4 и 29 април 2015 г. страните представят устни и писмени становища. На 9 май 2015 г. Наказателният съд в Кайро осъжда подсъдимите, разпорежда възстановяването на незаконно присвоените средства и разпорежда да бъде изплатена глоба. На 24 май 2015 г. е подадена жалба до Касационния съд. На 9 януари 2016 г. Касационният съд потвърждава присъдите. На 8 март 2016 г. подсъдимите постигат споразумение в рамките на експертната комисия, създадена с постановление на министър-председателя No 2873 от 2015 г. Споразумението е одобрено от министерския съвет на 9 март 2016 г. Споразумението не е представено на Касационния съд за окончателно одобрение от главния прокурор, тъй като тази експертна комисия не е компетентната комисия. Ответниците имат възможност да се обърнат с молба за уреждане на въпроса към компетентната комисия — Националната комисия за възстановяването на активи, намиращи се в чужбина (NCRAA). През март 2019 г. размерът на глобата е възстановен. Сумата, която трябва да бъде върната, е в процес на възстановяване чрез искания за правна взаимопомощ, отправени от египетските власти до две трети държави.
 6.
 Khadiga Mahmoud El Gammal
 Съгласно информацията в преписката на Съвета правото на защита и правото на ефективна съдебна защита на г-жа El Gammal са били спазени по време на наказателното производство, на което Съветът се позовава. Това се доказва по-специално от следното:
 Решение за обезпечаване
 На 28 февруари 2011 г.


text:
главният прокурор издава заповед, с която на г-жа Khadiga El Gammal и други лица се забранява да се разпореждат с финансовите си средства и активи в съответствие с член 208а/а от египетския наказателно-процесуален кодекс, по силата на който главният прокурор може да забрани на ответника, съпругата и децата му да се разпореждат с притежаваните от тях активи, ако има съмнения, че тези активи представляват незаконни облаги от престъпления, извършени от същия ответник. На 8 март 2011 г. компетентният наказателен съд потвърждава забранителната заповед. Съгласно законите на Арабска република Египет ответникът има право да оспори решението на съда във връзка със забранителната заповед пред същия съд. Г-жа El Gammal не е оспорила решението към 8 март 2011 г.
 15.
 Mohamed Zohir Mohamed Wahed Garrana
 Съгласно информацията в преписката на Съвета правото на защита и правото на ефективна съдебна защита на г-н Garrana Mubarak са били спазени по време на наказателното производство, на което Съветът се позовава. Това се доказва по-специално от следното:
 Дело
 Разследването във връзка с фактите по присвояване на държавни средства или активи все още е в ход. Съветът не откри никакви индикации за това, че правото на защита или правото на ефективна съдебна защита на г-н Garrana не са били спазени.
 18.
 Habib Ibrahim Habib Eladli
 Съгласно информацията в преписката на Съвета правото на защита и правото на ефективна съдебна защита на г-н Eladli са били спазени по време на наказателното производство, на което Съветът се позовава. Това се доказва по-специално от следното:
 Дело
 Казусът на г-н Eladli е предаден от следователя на компетентния съд по обвинение в присвояване на държавни средства. На 7 февруари 2016 г. съдът решава да замрази средствата на г-н Eladli, на съпругата му и на непълнолетния му син. На основание на това решение на съда на 10 февруари 2016 г. главният прокурор издава решение за обезпечаване в съответствие с член 208а/а от египетския наказателно-процесуален кодекс, по силата на който главният прокурор може да забрани на ответника, съпругата и децата му да се разпореждат с притежаваните от тях активи, ако има съмнения, че тези активи представляват незаконни облаги от престъпления, извършени от същия ответник. Съгласно законите на Арабска република Египет ответникът има право да оспори решението на съда във връзка със забранителната заповед пред същия съд. На 15 април 2017 г. съдът осъжда подсъдимия. Той оспорва съдебното решение пред Касационния съд, който отменя присъдата на 11 януари 2018 г. и разпорежда повторно разглеждане на делото. При повторното разглеждане той е осъден на 9 май 2019 г. да плати глоба. Както прокуратурата, така и г-н Eladli обжалват това решение пред Касационния съд. Делото все още се разглежда от съда.
 19.
 Elham Sayed Salem Sharshar
 Съгласно информацията в преписката на Съвета правото на защита и правото на ефективна съдебна защита на г-жа Sharshar са били спазени по време на наказателното производство, на което Съветът се позовава. Това се доказва по-специално от следното:
 Решение за обезпечаване
 Съпругът на г-жа Sharshar е предаден от следователя на компетентния съд по обвинение в присвояване на държавни средства. На 7 февруари


text: 2016 г. съдът решава да замрази средствата на съпруга на г-жа Sharshar, нейните собствени, както и на непълнолетния им син. На основание на това решение на съда на 10 февруари 2016 г. главният прокурор издава решение за обезпечаване в съответствие с член 208а/а от египетския наказателно-процесуален кодекс, по силата на който главният прокурор може да забрани на ответника, съпругата и децата му да се разпореждат с притежаваните от тях активи, ако има съмнения, че тези активи представляват незаконни облаги от престъпления, извършени от същия ответник. Съгласно законите на Арабска република Египет ответникът има право да оспори решението на съда във връзка със забранителната заповед пред същия съд. Г-жа Sharshar не е оспорила решението на съда.“


text:
 27.2.2016
 BG
 Официален вестник на Европейския съюз
 L 52/19
 РЕГЛАМЕНТ ЗА ИЗПЪЛНЕНИЕ (ЕС) 2016/276 НА СЪВЕТА
 от 25 февруари 2016 година
 за прилагане на член 8а, параграф 1 от Регламент (ЕО) No 765/2006 относно ограничителни мерки по отношение на Беларус
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 765/2006 на Съвета от 18 май 2006 г. относно ограничителни мерки по отношение на Беларус (1), и по-специално член 8а, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 май 2006 г. Съветът прие Регламент (ЕО) No 765/2006.
 (2)
 На 25 февруари 2016 г. Съветът прие Решение (ОВППС) 2016/280 за изменение на Решение 2012/642/ОВППС относно ограничителните мерки срещу Беларус (2), в което се предвижда удължаване на срока на действие на ограничителните мерки до 28 февруари 2017 г., както и изменение на приложение I и заличаване на приложение II към посоченото решение.
 (3)
 Във връзка с това приложение I към Регламент (ЕО) No 765/2006 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 765/2006 се заменя с текста, поместен в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 февруари 2016 година.
 За Съвета
 Председател
 K.H.D.M. DIJKHOFF
 (1) ОВ L 134, 20.5.2006 г., стр. 1.
 (2) Решение (ОВППС) 2016/280 на Съвета oт 25 февруари 2016 г. за изменение на Решение 2012/642/ОВППС относно ограничителните мерки срещу Беларус (вж. страница 30 от настоящия Официален вестник).
 ПРИЛОЖЕНИЕ
 „ПРИЛОЖЕНИЕ I
 Лица, посочени в член 2, параграф 1
 Имена
 Транскрипция на изписването на беларуски език
 Транскрипция на изписването на руски език
 Имена
 (изписване на беларуски език)
 Имена
 (изписване на руски език)
 Идентификационни данни
 Причини за вписването
 1.
 Navumau, Uladzimir Uladzimiravich
 Naumov, Vladimir Vladimirovich
 НАВУМАЎ, Уладзiмiр Уладзiмiравiч
 НАУМОВ, Владимир Владимирович
 Дата на раждане: 7.2.1956 г.
 Място на раждане: Смоленск (Русия)
 Не е предприел действия за разследване на случая с неразкритото изчезване на Юрий Захаренко, Виктор Гончар, Анатолий Красовски и Дмитрий Завадски в Беларус през 1999—2000 г. Бивш министър на вътрешните работи и бивш директор на президентската служба за сигурност. Като министър на вътрешните работи е отговорен за репресиите на мирните демонстрации до пенсионирането си на 6 април 2009 г. по здравословни причини. Получава жителство на Дроздийски номенклатурен район в Минск от президентската администрация. През октомври 2014 г. е награден с орден за заслуги (III степен) от президента Лукашенко.
 2.
 Paulichenka, Dzmitry Valerievich
 Pavlichenko, Dmitri Valerievich (Pavlichenko, Dmitriy Valeriyevich)
 ПАЎЛIЧЭНКА, Дзмiтрый Валер'евiч
 ПАВЛИЧЕНКО, Дмитрий Валериевич
 Дата на раждане: 1966 г.
 Място на раждане: Витебск
 Адрес: Белорусская ассоциация ветеранов спецподразделений войск МВД „Честь“
 220028, Минск Маяковского, 111
 Ключово лице в случая с неразкритото изчезване на Юрий Захаренко, Виктор Гончар, Анатолий Красовски и Дмитрий Завадски в Беларус през 1999—2000 г.


text:
Бивш началник на групата за специално реагиране в Министерството на вътрешните работи (СОБР).
 Бизнесмен, ръководител на „Чест“ — сдружение на ветераните от специалните служби към Министерството на вътрешните работи.
 3.
 Sheiman, Viktar Uladzimiravich (Sheyman, Viktar Uladzimiravich)
 Sheiman, Viktor Vladimirovich (Sheyman, Viktor Vladimirovich)
 ШЭЙМАН, Biктap Уладзiмiравiч
 ШЕЙМАН, Виктор Владимирович
 Дата на раждане: 26.5.1958 г.
 Място на раждане: Гродненска област
 Адрес:
 Управлениe Делами Президента
 ул. К. Маркса, 38
 220016, Минск
 Началник на управленския отдел към администрацията на президента. Носи отговорност за неразкритото изчезване на Юрий Захаренко, Виктор Гончар, Анатолий Красовски и Дмитрий Завадски в Беларус през 1999—2000 г. Бивш държавен секретар на Съвета за сигурност. Шейман продължава да работи като специален помощник на президента.
 4.
 Sivakau, Iury Leanidavich (Sivakau, Yury Leanidavich)
 Sivakov, Iury (Yurij, Yuri) Leonidovich
 СIВАКАЎ, Юрый Леанiдавiч
 СИВАКОВ, Юрий Леонидович
 Дата на раждане: 5.8.1946 г.
 Място на раждане: Онор, Сахалинска област
 Адрес:
 Белорусская ассоциация ветеранов спецподразделений войск МВД „Честь“
 220028, Минск Маяковского, 111
 Организира неизясненото изчезване на Юрий Захаренко, Виктор Гончар, Анатолий Красовски и Дмитрий Завадски в Беларус през 1999—2000 г. Бивш министър на туризма и спорта, бивш министър на вътрешните работи и бивш заместник-началник на президентската администрация.“


text:
 3.5.2011
 BG
 Официален вестник на Европейския съюз
 L 113/3
 РЕГЛАМЕНТ ЗА ИЗПЪЛНЕНИЕ (ЕС) No 427/2011 НА КОМИСИЯТА
 от 2 май 2011 година
 за изменение на приложение I към Регламент (ЕО) No 798/2008 по отношение на вписването на Израел в списъка на трети страни, територии, зони или подразделения
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, параграф 1, алинея първа и член 8, параграф 4 от нея,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по специално член 23, параграф 1 и член 24, параграф 2 от нея,
 като има предвид, че:
 (1)
 В Регламент (ЕО) No 798/2008 на Комисията от 8 август 2008 г. за установяване на списък от трети страни, територии, зони или подразделения, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (3) се предвижда стоките, обхванати от посочения регламент, да бъдат внасяни и да преминават транзитно през Съюза само от трети страни, територии, зони или подразделения, изброени в таблицата в част 1 от приложение I към същия регламент.
 (2)
 Съгласно Регламент (ЕО) No 798/2008, когато се появи огнище на високопатогенна инфлуенца по птиците (HPAI) в трета страна, територия, зона или подразделение, които преди това са били свободни от въпросната болест, посочената трета страна, територия, зона или подразделение се смята отново за свободна от HPAI, ако са изпълнени определени условия, като посочените условия се отнасят до изпълнението на политика за борба с болестта чрез унищожаване на птиците, включително подходящо почистване и дезинфекция във всички заразени преди това предприятия. Освен това трябва да е проведена програма за наблюдение на инфлуенцата по птиците, съгласно част II от приложение IV към посочения регламент, за период от три месеца след завършването на унищожаването на птиците, почистването и дезинфекцията.
 (3)
 Израел е включен в списъка в част 1 от приложение I към Регламент (ЕО) No 798/2008 като трета страна, от която всички продукти от домашни птици, обхванати от посочения регламент, могат да бъдат внасяни в Съюза. След като в началото на 2010 г. бе установено огнище на HPAI, вносът на някои продукти от Израел за Съюза бе ограничен до определени части от неговата територия чрез посочения регламент, изменен с Регламент (ЕС) No 332/2010 на Комисията (4). Зоната, от която бе забранен вносът на някои продукти, е отбелязана в графа 3 с код IL-2 във вписването за Израел в част 1 от приложение I към Регламент (ЕО) No 798/2008, като забраната се прилагаше до 1 май 2010 г. Забраната за вноса на някои продукти от домашни птици от IL-2 във връзка с посоченото огнище


text:
следва обаче да продължи да бъде в сила за продукти, произведени преди посочената дата.
 (4)
 Освен това, на 8 март 2011 г. Израел уведоми Комисията за огнище на HPAI от подтип H5N1 на своята територия.
 (5)
 Поради потвърденото наличие на HPAI територията на Израел не може вече да се счита за свободна от тази болест, вследствие на което ветеринарните органи на Израел съответно преустановиха издаването на ветеринарни сертификати за пратки с някои стоки от домашни птици.
 (6)
 Израел предостави на Комисията информация за мерките за контрол, предприети във връзка с появилото се наскоро огнище на болестта. Комисията направи оценка на тази информация и на епидемиологичната ситуация в Израел.
 (7)
 С цел борба с болестта и ограничаване на нейното разпространение, Израел пристъпи към изпълнението на политика за унищожаване на птиците. Бързите и решителни действия, предприети от Израел за ограничаването на болестта, и положителният резултат от оценката на епидемиологичната ситуация позволяват ограниченията върху вноса в Съюза на някои стоки от домашни птици да се отнасят само до зоната, засегната от болестта, в която от ветеринарните органи на Израел са въведени ограничителни мерки.
 (8)
 Освен това по отношение на инфлуенцата по птиците Израел провежда дейности за надзор, които, изглежда, че отговарят на изискванията на част II от приложение IV към Регламент (ЕО) No 798/2008.
 (9)
 Предвид благоприятното развитие на епидемиологичната ситуация и на дейностите за надзор по отношение на инфлуенцата по птиците, действащи в посока справяне с появата на болестта, в съответствие с условията, установени в Регламент (ЕО) No 798/2008, е целесъобразно периодът, през който е преустановено разрешаването на внос в Съюза, да бъде ограничен до три месеца и да продължи до 14 юни 2011 г., след подходящо почистване и дезинфекция на заразеното преди това предприятие.
 (10)
 Поради това Регламент (ЕО) No 798/2008 следва да бъде съответно изменен.
 (11)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 В част 1 от приложение I към Регламент (ЕО) No 798/2008 вписването за Израел се заменя с текста в приложението към настоящия регламент.
 Член 2
 Настоящият регламент влиза в сила на третия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 2 май 2011 година.
 За Комисията
 Председател
 José Manuel BARROSO
 (1) ОВ L 18, 23.1.2003 г., стр. 11.
 (2) ОВ L 343, 22.12.2009 г., стр. 74.
 (3) ОВ L 226, 23.8.2008 г., стр. 1.
 (4) ОВ L 102, 23.4.2010 г., стр. 10.
 ПРИЛОЖЕНИЕ
 „IL — Израел
 IL-0
 Цялата страна
 SPF
 EP, E
 S4
 IL-1
 Зона в Израел с изключение на IL-2 и IL-3
 BPR, BPP, DOC, DOR, HEP, HER, SRP
 N
 A
 S5, ST1
 WGM
 VIII
 POU, RAT
 N
 IL-2
 Зона в Израел в следните граници:
 —
 на запад: път No 4.
 —
 на юг: път No 5812, който се свързва с път No 5815.
 —
 на изток: стената за сигурност до път No 6513.
 —
 на север: път


text:
No 6513 до кръстопътя с път No 65. От тази точка по права линия до началото на Givat Nili и оттам по права линия до пресичането на пътища No 652 и No 4.
 BPR, BPP, DOC, DOR, HEP, HER, SRP
 N, P2
 1.5.2010 г.
 A
 S5, ST1
 WGM
 VIII
 P2
 1.5.2010 г.
 POU, RAT
 N, P2
 1.5.2010 г.
 IL-3
 Зона в Израел в следните граници:
 —
 на север: път No 386 до границите на община Йерусалим, река Refaim, до бившата израело-йорданска граница („зелена линия“)
 —
 на изток: път No 356
 —
 на юг: пътища No 8670, 3517 и 354
 —
 на запад: по права линия на север до път No 367, по път No 367 на запад и после на север до път No 375 и на запад от село Matta — линия в посока север-североизток към път No 386.
 BPR, BPP, DOC, DOR, HEP, HER, SRP
 N, P2
 8.3.2011 г.
 14.6.2011 г.
 A
 S5, ST1
 WGM
 VIII
 P2
 8.3.2011 г.
 14.6.2011 г.
 POU, RAT
 N, P2
 8.3.2011 г.
 14.6.2011 г.“


text:
 4.12.2013
 BG
 Официален вестник на Европейския съюз
 L 323/28
 РЕГЛАМЕНТ ЗА ИЗПЪЛНЕНИЕ (ЕС) No 1251/2013 НА КОМИСИЯТА
 от 3 декември 2013 година
 за изменение на Регламент (ЕО) No 606/2009 по отношение на определени енологични практики и Регламент (ЕО) No 436/2009 по отношение на регистрирането на тези практики в регистрите на лозаро-винарския сектор
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 121, трета и четвърта алинея и член 185в, параграф 3 във връзка с член 4 от него,
 като има предвид, че:
 (1)
 Съгласно член 3 от Регламент (ЕО) No 606/2009 на Комисията (2) разрешените енологични практики са определени в приложение I към същия регламент. Международната организация по лозата и виното (OIV) измени условията за използване на някои енологични практики, които вече са разрешени в Европейския съюз. С цел да се прилагат техническите постижения и производителите от Съюза да имат същите възможности, с които разполагат производителите от трети държави, условията за използване на тези енологични практики следва да бъдат изменени в Съюза съгласно определените от OIV условия за използване.
 (2)
 OIV прие нови енологични практики. С цел да се прилагат техническите постижения и производителите от Съюза да имат същите възможности, с които разполагат производителите от трети държави, тези нови енологични практики следва да бъдат разрешени в Съюза съгласно определените от OIV условия за използване.
 (3)
 При някои енологични практики съществува особено риск от неправомерно използване, поради което трябва да бъдат вписани в регистрите и в придружаващите документи в съответствие с Регламент (ЕО) No 436/2009 на Комисията (3). В изискванията, свързани с практики като електромембранната обработка, се уточнява, че тези практики следва да бъдат вписани в регистрите в съответствие с член 41 от Регламент (ЕО) No 436/2009. Предвидените в Регламент (ЕО) No 436/2009 правила, съгласно които се извършва вписването, следва да бъдат променени, за да бъдат взети под внимание новите енологични практики, разрешени по силата на Регламент (ЕО) No 606/2009, изменен с настоящия регламент.
 (4)
 Поради това регламенти (ЕО) No 606/2009 и (ЕО) No 436/2009 следва да бъдат съответно изменени.
 (5)
 Мерките, предвидени в настоящия регламент, са в съответствие със становището на регулаторния комитет, създаден по силата на член 195, параграф 3 от Регламент (ЕО) No 1234/2007, и със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 606/2009
 Приложение I А към Регламент (ЕО) No 606/2009 се изменя в съответствие с приложението към настоящия регламент.
 Член 2
 Изменение на Регламент (ЕО) No 436/2009
 В член 41, параграф 1 от Регламент (ЕО) No 436/2009 се добавя следната буква ц):
 „ц)
 управление на разтворен газ във виното чрез мембранни разделители.“
 Член 3
 Влизане в сила
 Настоящият регламент влиза в сила на третия ден след публикуването му в Официален вестник на Европейския съюз.
 Настоящият регламент е задължителен в своята цялост и


text:
се прилага пряко във всички държави членки.
 Съставено в Брюксел на 3 декември 2013 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) Регламент (ЕО) No 606/2009 на Комисията от 10 юли 2009 г. относно определяне на някои правила за прилагане на Регламент (ЕО) No 479/2008 на Съвета по отношение на категориите лозаро-винарски продукти, енологичните практики и приложимите ограничения (ОВ L 193, 24.7.2009 г., стр. 1).
 (3) Регламент (ЕО) No 436/2009 на Комисията от 26 май 2009 г. за определяне на подробни правила за прилагане на Регламент (ЕО) No 479/2008 на Съвета по отношение на лозарския регистър, задължителните декларации и събирането на информация с цел наблюдение на пазара, придружителните документи при превоза на продукти и регистрите, които е необходимо да се водят в лозаро-винарския сектор (ОВ L 128, 27.5.2009 г., стр. 15).
 ПРИЛОЖЕНИЕ
 Приложение I A към Регламент (ЕО) No 606/2009 се изменя, както следва:
 1)
 Таблицата се изменя, както следва:
 а)
 ред 6 се изменя, както следва:
 i)
 в колона 1 се добавя следното тире:
 „—
 добавяне на дрождени автолизати.“
 ii)
 в колона 2 се добавя следният текст:
 „Единствено за прясно грозде, гроздова мъст, частично ферментирала гроздова мъст, частично ферментирала гроздова мъст, получена от стафидирано грозде, концентрирана гроздова мъст и младо вино в процес на ферментация.“
 б)
 на ред 10 второто тире се заменя със следния текст:
 „—
 растителни белтъци от пшеница, грах и картофи.“
 в)
 добавят се следните редове 51 и 52:
 „51
 Използване на инактивирани дрожди
 52
 Управление на разтворен във виното газ чрез мембранни разделители
 За продуктите, установени в точки 1, 3, 4, 5, 6, 7, 8, 9, 15 и 16 от приложение XIб към Регламент (ЕО) No 1234/2007, с изключение на добавянето на въглероден диоксид за продуктите, установени в точки 4, 5, 6 и 8 от същото приложение.“
 2)
 Добавя се следното допълнение 18:
 „Допълнение 18
 Изисквания относно управлението на разтворен във виното газ чрез мембранни разделители
 Управлението на разтворен във виното газ чрез мембранни разделители е физичен метод за управление на концентрации на разтворен във виното газ чрез мембранни разделители (хидрофобни мембрани) и газове, прилагани в енологията.
 ИЗИСКВАНИЯ
 1)
 Тази техника може да се използва от края на алкохолната ферментация до опаковането, за да се замени употребата на барботаж или скрубер на Вентури.
 2)
 Това се извършва от енолог или квалифициран техник.
 3)
 Обработката трябва да бъде вписана в регистъра, посочен в член 185в, параграф 2 от Регламент (ЕО) No 1234/2007.
 4)
 Използваните мембрани трябва да отговарят на изискванията на Регламент (ЕО) No 1935/2004 и Регламент (ЕС) No 10/2011, както и на националните разпоредби, приети за прилагане на тези регламенти. Те трябва да отговарят на изискванията на Международния енологичен кодекс, публикуван от Международната организация по лозята и виното.“


text:
 21.6.2013
 BG
 Официален вестник на Европейския съюз
 L 169/64
 РЕГЛАМЕНТ ЗА ИЗПЪЛНЕНИЕ (ЕС) No 588/2013 НА КОМИСИЯТА
 от 20 юни 2013 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 20 юни 2013 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MK
 53,3
 TR
 73,3
 ZZ
 63,3
 0707 00 05
 MK
 27,7
 TR
 121,6
 ZZ
 74,7
 0709 93 10
 MA
 102,6
 TR
 142,6
 ZZ
 122,6
 0805 50 10
 AR
 95,3
 BR
 96,4
 TR
 78,7
 ZA
 106,7
 ZZ
 94,3
 0808 10 80
 AR
 172,7
 BR
 109,2
 CL
 135,6
 CN
 75,1
 NZ
 137,1
 US
 156,1
 UY
 165,4
 ZA
 126,2
 ZZ
 134,7
 0809 10 00
 IL
 342,4
 TR
 228,3
 ZZ
 285,4
 0809 29 00
 TR
 386,5
 US
 660,1
 ZZ
 523,3
 0809 30
 TR
 179,1
 ZZ
 179,1
 0809 40 05
 CL
 149,0
 IL
 308,9
 ZA
 116,7
 ZZ
 191,5
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 9.5.2015
 BG
 Официален вестник на Европейския съюз
 L 118/1
 РЕГЛАМЕНТ ЗА ИЗПЪЛНЕНИЕ (ЕС) 2015/741 НА КОМИСИЯТА
 от 8 май 2015 година
 за изменение на Регламент за изпълнение (ЕС) No 737/2012 относно опазването на някои видове запаси в Келтско море
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (1), и по-специално член 45, параграф 1 от него,
 като има предвид, че:
 (1)
 В съответствие с Регламент (ЕС) No 1380/2013 на Европейския парламент и на Съвета (2) общата политика в областта на рибарството има за цел постепенното премахване на изхвърлянето на улов посредством избягване и намаляване, доколкото е възможно, на нежелания улов, като се отчитат най-добрите налични научни становища.
 (2)
 В член 45, параграф 1 от Регламент (ЕО) No 850/98 се предвижда, че когато опазването на запасите от морски организми изисква незабавно действие, Комисията може, в допълнение или чрез дерогация от посочения регламент, да взема всички необходими мерки.
 (3)
 В съответствие с разпоредбите на Регламент (ЕС) No 1380/2013 се препоръчва насърчаването на по-голяма селективност в зависимост от резултатите.
 (4)
 Запас с широк спектър от възрастови групи и достатъчно количество репродуктивни риби е по-устойчив на експлоатация и следователно има по-голяма вероятност да достигне и да се задържи на равнището на максималния устойчив улов. Поради неподходяща селективност големи количества от съответното попълване бяха изхвърлени в Келтско море и подобряването на селективността ще помогне за постигане на смесени във възрастово отношение запаси.
 (5)
 Полученото през юни 2013 г. становище на Международния съвет за изследване на морето (ICES) показва, че предприетите досега мерки за подобряване на природозащитния статус на тресковите риби не са достатъчни, и призовава за значително намаляване на възможностите за риболов. При пикшата например ICES установи, че „през 2012 г. попълването на запаса с млади риби беше на най-ниско ниво от всички периоди на отчитане“.
 (6)
 При меджида в Келтско море изхвърлянето на едно- и двегодишни риби според ICES все още е твърде честа практика. При атлантическата треска подновяването на запаса през 2014 г. надхвърли средните стойности и младите екземпляри ще попаднат сред експлоатираните запаси от началото на 2015 г. При пикшата ICES очаква през 2014 г. и 2015 г. да бъдат изхвърлени големи количества от силното попълнение през 2013 г., освен ако не бъдат взети допълнителни мерки за намаляване на изхвърлянето.
 (7)
 Както е известно, именно при пикшата попълването на запаса с млади риби е нестабилно, поради което периодите с добро попълване следва да се използват. В становището на ICES се казва, че „в управлението следва да се обърне особено внимание върху подобряването на селективността за пикшата при смесения риболов“ и че „следва да се обмислят допълнителни технически мерки за намаляване на изхвърлянето на прилов от попълнението от 2013 г. Това може да включва увеличаване на размера на окото на платната от мрежа с квадратно око и/или увеличаване на размера на окото в насочения към пикша риболов на трескови риби“.


text:
С други думи, изхвърлянето на улов на млади екземпляри от атлантическа треска и пикша ще продължи, ако не бъдат предприети незабавни действия.
 (8)
 Поради това е необходимо, в допълнение към мерките, които вече са взети по силата на Регламент за изпълнение (ЕС) No 737/2012 на Комисията (3), да се предвидят незабавно засилени мерки за селективен улов, с които да се гарантира, че нивата на изхвърляне ще намалеят значително и младите екземпляри ще имат възможност да растат, да се размножават и да допринасят за бъдещия улов.
 (9)
 Съответно, за да се осигури опазването на запасите от пикша, треска и меджид в Келтско море, се изискват незабавни действия.
 (10)
 Поради това е целесъобразно да се създаде възможност за използване на риболовни уреди, различни от посочените в Регламент (ЕО) No 850/98, ако Научният, технически и икономически комитет по рибарство (НТИКР) прецени, че това води до същата или по-висока селективност при тресковите риби (а именно атлантическа треска, пикша и меджид), които се ловят при смесен дълбоководен риболов в Келтско море (участъци VIIf и VIIg на ICES, както и в частта от участък VIIj, разположена на север от 50° с.ш. и на изток от 11° з.д.).
 (11)
 Научният анализ сочи, че малкият целеви риболов на меджид източно от 8° з.д. би бил несъразмерно засегнат от въвеждането на платно от мрежа с квадратно око с размер на окото, по-голям от използваните понастоящем. Установено бе, че поради ограниченото припокриване с областите, в които се срещат атлантическа треска и пикша в Келтско море, мерките, предвидени в Регламент за изпълнение (ЕС) No 737/2012, могат да продължат да се прилагат и въздействието им върху запасите от атлантическа треска и пикша ще е приемливо, а риболовът в тази конкретна зона ще се запази.
 (12)
 На 16 декември 2014 г. Съветът и Комисията постигнаха съгласие относно необходимостта да се засилят мерките за селективен улов, предвидени в Регламент за изпълнение (ЕС) No 737/2012.
 (13)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Член 2 от Регламент за изпълнение (ЕС) No 737/2012 се изменя, както следва:
 1)
 параграф 1 се заменя със следното:
 „1. Чрез дерогация от член 7, параграф 1, буква а) от Регламент (ЕО) No 850/98 риболовните кораби, които използват уред с размер на окото на наконечника между 70 и 119 mm, използват платно от мрежа с квадратни бримки с размер на окото най-малко 120 милиметра.“
 2)
 добавят се следните параграфи 3, 4, 5 и 6:
 „3. Чрез дерогация от параграф 2 платното от мрежа с квадратни бримки може да бъде поставено на по-голямо разстояние от наконечника, ако Научният, технически и икономически комитет по рибарство (НТИКР) прецени, че друга комбинация от уред и съоръжение има същите или по-добри характеристики за селективност за атлантическа треска, пикша и меджид.
 4. Чрез дерогация от параграф 1 риболовните кораби, които използват уред с размер на окото на наконечника между 70 и 119 mm, вместо платно от мрежа с квадратни бримки с размер на окото най-малко 120 милиметра могат да използват уред или съоръжение,


text:
който/което съгласно оценката на Научния, технически и икономически комитет по рибарство (НТИКР) има същите или по-добри характеристики за селективност за атлантическа треска, пикша и меджид.
 5. Чрез дерогация от параграф 1 корабите, които използват уред с размер на окото на наконечника между 70 и 119 mm и чиито улов при всеки риболовен рейс в зоната на Келтско море източно от 8° з.д. се състои от най-малко 55 % меджид, могат да използват платно от мрежа с квадратни бримки с размер на окото най-малко 100 милиметра, ако разполагат дънни тралове или грибове с единичен размер на окото на мрежата, равен на или по-голям от 100 милиметра.
 6. За риболовните кораби, които се възползват от посочените в параграфи 3, 4 и 5 дерогации, държавата членка на флага трябва да е издала специално разрешение за риболов, преди те да отплават. Държавата членка на знамето разглежда всяко искане за такова разрешение в съответствие с член 7 от Регламент (ЕО) No 1224/2009 на Съвета (4) и с членове 4 и 5 от Регламент за изпълнение (ЕС) No 404/2011 на Комисията (5).
 (4) Регламент (ЕО) No 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (ОВ L 343, 22.12.2009 г., стр. 1)."
 (5) Регламент за изпълнение (ЕС) No 404/2011 на Комисията от 8 април 2011 г. за определяне на подробни правила за прилагането на Регламент (ЕО) No 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (ОВ L 112, 30.4.2011 г., стр. 1).“"
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 29 май 2015 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 май 2015 година.
 За Комисията
 Председател
 Jean-Claude JUNCKER
 (1) ОВ L 125, 27.4.1998 г., стр. 1.
 (2) Регламент (ЕС) No 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) No 1954/2003 и (ЕО) No 1224/2009 на Съвета и за отмяна на регламенти (ЕО) No 2371/2002 и (ЕО) No 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
 (3) Регламент за изпълнение (ЕС) No 737/2012 на Комисията от 14 август 2012 г. относно опазването на някои видове запаси в Келтско море (ОВ L 218, 15.8.2012 г., стр. 8).


text:
 20.5.2011
 BG
 Официален вестник на Европейския съюз
 L 133/4
 РЕГЛАМЕНТ ЗА ИЗПЪЛНЕНИЕ (ЕС) No 484/2011 НА КОМИСИЯТА
 от 18 май 2011 година
 за вписване на название в регистъра на защитените наименования за произход и защитените географски указания [Gönci kajszibarack (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
 като има предвид, че
 (1)
 В съответствие с член 6, параграф 2, първа алинея и по силата на член 17, параграф 2 от Регламент (ЕО) No 510/2006 заявката за регистрация на названието „Gönci kajszibarack“, подадена от Унгария, беше публикувана в Официален вестник на Европейския съюз
 (2).
 (2)
 Тъй като Комисията не е получила никакви възражения съгласно член 7 от Регламент (ЕО) No 510/2006, названието следва да се регистрира,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се названието, посочено в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 18 май 2011 година.
 За Комисията, от името на председателя,
 Dacian CIOLOŞ
 Член на Комисията
 (1) ОВ L 93, 31.3.2006 г., стр. 12.
 (2) ОВ C 247, 14.9.2010 г., стр. 6.
 ПРИЛОЖЕНИЕ
 Предназначени за консумация от човека земеделски продукти, посочени в приложение I към Договора:
 Клас 1.6. Плодове, зеленчуци и зърнени култури, пресни или преработени
 УНГАРИЯ
 Gönci kajszibarack (ЗГУ)


text:
 10.7.2014
 BG
 Официален вестник на Европейския съюз
 L 201/5
 РЕГЛАМЕНТ ЗА ИЗПЪЛНЕНИЕ (ЕС) No 745/2014 НА КОМИСИЯТА
 от 9 юли 2014 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 9 юли 2014 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 AL
 53,5
 MK
 67,1
 TR
 88,1
 XS
 47,9
 ZZ
 64,2
 0707 00 05
 AL
 74,4
 MK
 31,3
 TR
 76,3
 ZZ
 60,7
 0709 93 10
 TR
 98,0
 ZZ
 98,0
 0805 50 10
 AR
 119,5
 TR
 77,0
 UY
 116,7
 ZA
 125,3
 ZZ
 109,6
 0808 10 80
 AR
 121,1
 BR
 94,8
 CL
 102,6
 NZ
 130,2
 ZA
 132,8
 ZZ
 116,3
 0808 30 90
 AR
 70,8
 CL
 99,9
 NZ
 184,8
 ZA
 91,8
 ZZ
 111,8
 0809 10 00
 BA
 112,1
 MK
 85,8
 TR
 241,7
 XS
 59,5
 ZZ
 124,8
 0809 29 00
 TR
 239,9
 ZZ
 239,9
 0809 30
 MK
 63,3
 TR
 141,7
 ZA
 249,3
 ZZ
 151,4
 0809 40 05
 BA
 71,0
 ZZ
 71,0
 (1) Номенклатура на държавите, определена с Регламент (ЕО) No 1833/2006 на Комисията (ОВ L


text:
 2.2.2022
 BG
 Официален вестник на Европейския съюз
 L 23/11
 РЕГЛАМЕНТ ЗА ИЗПЪЛНЕНИЕ (ЕС) 2022/140 НА КОМИСИЯТА
 от 16 ноември 2021 година
 за определяне на правила за прилагането на Регламент (ЕС) 2016/429 на Европейския парламент и на Съвета по отношение на банките на Съюза за антигени, ваксини и диагностични реактиви
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 50, параграф 1 от него,
 като има предвид, че:
 (1)
 С Регламент (ЕС) 2016/429 се определят правила за профилактика и контрол на болести, които се предават на животните или на хората, включително правила за създаването и управлението на банките на Съюза за антигени, ваксини и диагностични реактиви. В съответствие с член 48, параграф 1 от посочения регламент Комисията може да създаде банки на Съюза за антигени, ваксини и диагностични реактиви и да отговаря за тяхното управление с цел съхранение и подмяна на запасите от антигени, ваксини, изходен материал за производство на ваксини и диагностични реактиви за болестите от списъка, посочени в член 9, параграф 1, буква а) от същия регламент, ваксинацията срещу които не е забранена с делегиран акт, приет в съответствие с член 47 от него. Създаването на банки на Съюза за антигени, ваксини и диагностични реактиви ще допринесе за постигането на целите на Съюза в областта на здравеопазването на животните чрез възможност за бърза и ефективна реакция в случаите, когато ресурсите на тези банки са необходими при поява на болест от категория А съгласно определението и категоризацията в Регламент за изпълнение (ЕС) 2018/1882 на Комисията (2), и ще представлява ефикасно използване на ограничените ресурси.
 (2)
 Освен това с член 47, параграф 1 от Регламент (ЕС) 2016/429 на Комисията се предоставя правомощието да приема делегирани актове за определяне на правила относно употребата на ветеринарномедицински продукти, включително ваксини, за целите на профилактиката и контрола на болестите от списъка при сухоземните животни. Когато държавите членки разрешават използването на ваксини за отглеждани и диви сухоземни животни срещу болести от категория А, като вземат предвид критериите, определени в член 46, параграф 2 от Регламент (ЕС) 2016/429, те са задължени също така да вземат предвид правилата, определени в посочените делегирани актове.
 (3)
 В съответствие с член 48, параграф 3 от Регламент (ЕС) 2016/429 Комисията прие Делегиран регламент (ЕС) 2022/139 (3), с който се допълва Регламент (ЕС) 2016/429 по отношение на правилата за управление, съхранение и подмяна на запасите от антигени, ваксини и, когато е приложимо, други биологични продукти в банките на Съюза за антигени, ваксини и диагностични реактиви. В него също така се определят изискванията за биологична сигурност, биологична безопасност и ограничаване на биологичното въздействие във връзка с дейността на тези банки.
 (4)
 С настоящия регламент следва да се определят необходимите правила за изпълнение, които да се прилагат заедно с правилата, установени в


text:
част III от Регламент (ЕС) 2016/429 и Делегиран регламент (ЕС) 2022/139, за управлението, съхранението и подмяната на запасите от антигени, ваксини и диагностични реактиви в банките на Съюза за антигени, ваксини и диагностични реактиви, както и изискванията за биологична сигурност, биологична безопасност и ограничаване на биологичното въздействие във връзка с дейността на тези банки.
 (5)
 С настоящия регламент следва да се определят необходимите изисквания относно видовете, щамовете и количествата биологични продукти, които да бъдат включени в банките на Съюза за антигени, ваксини и диагностични реактиви. В него следва също така да се определят необходимите изисквания по отношение на доставката, съхранението и подмяната на биологичните продукти в банките на Съюза за антигени, ваксини и диагностични реактиви, както и по отношение на приготвянето на ваксини от антигените на вируса на шап, съхранявани в банките на Съюза за антигени.
 (6)
 Държавите членки следва да имат достъп до банките на Съюза за антигени, ваксини и диагностични реактиви. Освен това Комисията следва да може да доставя или да заема на трети държави или територии антигени, ваксини или диагностични реактиви от банките на Съюза за антигени, ваксини и диагностични реактиви. Поради това е необходимо в настоящия регламент да се определят процедурните и техническите изисквания за искане на достъп до банките на Съюза за антигени, ваксини и диагностични реактиви.
 (7)
 Тъй като Делегиран регламент (ЕС) 2022/139 се прилага от 1 май 2022 г., настоящият регламент също следва да се прилага от тази дата.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Предмет и приложно поле
 С настоящия регламент се определят правила за банките на Съюза за антигени, ваксини и диагностични реактиви, с които се уточнява следното:
 а)
 биологичните продукти, които да бъдат включени в банките на Съюза за антигени, ваксини и диагностични реактиви, както и болестите от категория А, за които могат да бъдат предназначени;
 б)
 изискванията относно видовете, щамовете и количествата биологични продукти, които да бъдат включени в банките на Съюза за антигени, ваксини и диагностични реактиви;
 в)
 допълнителните изисквания по отношение на доставката и съхранението на антигени и ваксини, които да бъдат включени в банките на Съюза за антигени, ваксини и диагностични реактиви;
 г)
 изискванията по отношение на приготвянето на ваксини от антигените на вируса на шап, съхранявани в банките на Съюза за антигени, и по отношение на етикетирането на готови за употреба ваксини;
 д)
 процедурите за пускането и доставката на ваксини от банките на Съюза за антигени, ваксини и диагностични реактиви;
 е)
 изискванията по отношение на подмяната на антигени, ваксини и диагностични реактиви в банките на Съюза за антигени, ваксини и диагностични реактиви;
 ж)
 процедурните и техническите изисквания за искане на достъп до банките на Съюза за антигени, ваксини и диагностични реактиви.
 Член 2
 Определения
 За целите на настоящия регламент се прилагат определенията в член 2 от Делегиран регламент (ЕС) 2022/139.
 Член 3
 Биологични продукти, които да бъдат включени в банките на Съюза за антигени, ваксини и диагностични реактиви, предназначени за определени болести от категория А
 1.


text:
Комисията включва в банките на Съюза за антигени, ваксини и диагностични реактиви биологичните продукти, посочени в колона 2 от таблицата в приложение I („таблицата“), за болестите от категория А, изброени в колона 1 от таблицата.
 2. Комисията поддържа в банките на Съюза за антигени, ваксини и диагностични реактиви видовете и щамовете на биологичните продукти, посочени в колона 3 от таблицата, и количествата биологични продукти, посочени в колона 4 от таблицата, като взема предвид срока на валидност на биологичните продукти, посочен в колона 5 от нея.
 Член 4
 Допълнителни изисквания по отношение на доставката и съхранението на антигени и ваксини
 1. Комисията организира независимо изпитване за ефикасност и безвредност на ваксините, доставени и съхранявани в банките за ваксини на Съюза, и на ваксините, получени от антигени, съхранявани в банките на Съюза за антигени.
 2. Производителят, с когото е сключен договор, е задължен да спазва определените в приложение II допълнителни изисквания по отношение на съхранението на антигени на вируса на шап и ваксини срещу болести от категория А.
 Член 5
 Изисквания по отношение на приготвянето на ваксини от антигените на вируса на шап и етикетирането на готови за употреба ваксини
 1. При извънредна ситуация и като надлежно се отчита епизоотичната обстановка в Съюза или в трети държави или територии, Комисията — ако това е в интерес на Съюза — отправя писмено искане до производителя, с когото е сключен договор, за приготвяне на ваксини от антигените на вируса на шап, съхранявани в банките на Съюза за антигени, и за бутилиране, етикетиране и временно съхранение на необходимите количества от тези ваксини.
 2. Производителят, с когото е сключен договор, е задължен да изпълнява искането по параграф 1 от настоящия член и да спазва определените в приложение III изисквания по отношение на приготвянето на ваксини от антигените на вируса на шап и етикетирането на готови за употреба ваксини.
 Член 6
 Процедури за пускането и доставката на ваксини
 1. Когато е необходимо, Комисията отправя писмено искане до производителя, с когото е сключен договор, за доставка на ваксините, съхранявани в банките за ваксини на Съюза, или на приготвените ваксини съгласно член 5, параграф 1.
 2. Производителят, с когото е сключен договор, е задължен да изпълнява искането по параграф 1 от настоящия член и да спазва определените в приложение IV процедури за пускането и доставката на приготвените ваксини съгласно член 5, параграф 1.
 3. Производителят, с когото е сключен договор, е задължен да спазва определените в приложение V процедури за доставка на ваксини, съхранявани в банките на Съюза за ваксини.
 Член 7
 Изисквания по отношение на подмяната на антигени, ваксини и диагностични реактиви
 След употребата на антигени, ваксини или диагностични реактиви от банките на Съюза за антигени, ваксини и диагностични реактиви Комисията гарантира, че използваните антигени, ваксини или диагностични реактиви при необходимост се подменят с техен еквивалент във възможно най-кратък срок и съобразно епизоотичната обстановка.
 Член 8
 Процедурни и технически изисквания за искане на достъп до антигени, ваксини и диагностични реактиви от банките на Съюза за антигени, ваксини и диагностични реактиви
 1. Комисията предоставя на държавите членки достъп до


text:
банките на Съюза за антигени, ваксини и диагностични реактиви по тяхно писмено искане.
 2. В рамките на наличните запаси в банките на Съюза за антигени, ваксини и диагностични реактиви Комисията незабавно организира експедирането на поисканите количества и видове ваксини или диагностични реактиви, като взема предвид критериите, определени в член 49, параграф 2 от Регламент (ЕС) 2016/429, и допълнителните критерии за дистрибуцията на поисканите количества и видове ваксини, установени в приложение VI към настоящия регламент.
 3. Държавите членки, които поддържат национални банки за антигени, ваксини и диагностични реактиви, и държавите членки, които са асоциирани към международна банка за антигени и ваксини, имат същите права и задължения спрямо банките на Съюза за антигени, ваксини и диагностични реактиви като другите държави членки, които нямат национална банка за антигени, ваксини и диагностични реактиви или достъп до международна банка за антигени и ваксини.
 4. Когато това е в интерес на Съюза и по искане на съответните трети държави или територии, Комисията може да доставя или да заема на тези трети държави или територии антигени, ваксини или диагностични реактиви от банките на Съюза за антигени, ваксини и диагностични реактиви.
 5. Достъпът на трети държави и територии до банките на Съюза за антигени, ваксини и диагностични реактиви се предоставя при конкретни условия, договорени между Комисията и съответната трета държава или територия.
 Член 9
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 май 2022 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 ноември 2021 година.
 За Комисията
 Председател
 Ursula VON DER LEYEN
 (1) ОВ L 84, 31.3.2016 г., стр. 1.
 (2) Регламент за изпълнение (ЕС) 2018/1882 на Комисията от 3 декември 2018 г. за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка (ОВ L 308, 4.12.2018 г., стр. 21).
 (3) Делегиран регламент (ЕС) 2022/139 от 16 ноември 2021 г. за допълнение на Регламент (ЕС) 2016/429 на Европейския парламент и на Съвета по отношение на управлението, съхранението и подмяната на запасите в банките на Съюза за антигени, ваксини и диагностични реактиви и по отношение на изискванията за биологична сигурност, биологична безопасност и ограничаване на биологичното въздействие във връзка с дейността на тези банки (вж. страница 1 от настоящия брой на Официален вестник).
 ПРИЛОЖЕНИЕ I
 Биологични продукти, които да бъдат включени в банките на Съюза за антигени, ваксини и диагностични реактиви, посочени в член 3
 Наименование на болестта от категория А
 Биологичен продукт
 Вид и/или щам на биологичния продукт
 Брой на дозите
 Срок на валидност на биологичния продукт
 1
 2
 3
 4
 5
 Шап
 антиген
 инактивиран
 различни щамове, представляващи всичките седем серотипа: O, A, Asia 1, C, SAT1, SAT2, SAT3
 най-малко 1 000 000 и до 5 000 000 за всеки избран антиген, в зависимост от приоритета


text:
най-малко 60 месеца
 Класическа чума по свинете
 ваксина
 жива атенюирана
 най-малко 1 000 000
 най-малко 24 месеца
 инфекция с вируса на заразния нодуларен дерматит
 ваксина
 жива атенюирана или инактивирана
 най-малко 250 000
 най-малко 20 месеца
 Инфекция с вируса на чумата по дребните преживни животни
 ваксина
 жива атенюирана или инактивирана
 най-малко 250 000
 най-малко 20 месеца
 Шарка по овцете и козите
 ваксина
 жива атенюирана или инактивирана
 най-малко 250 000
 най-малко 20 месеца
 ПРИЛОЖЕНИЕ II
 Допълнителни изисквания за съхранението на антигените и ваксините, посочени в член 4, параграф 2
 А. Антигени на вируса на шап
 1.
 Антигените на вируса на шап се съхраняват в съоръжение, което е специално предназначено за съхранение на дълбоко замразени антигени и отговаря на принципите и насоките за добра производствена практика при ветеринарните лекарствени продукти в съответствие с Директива 91/412/ЕИО на Комисията (1), а от датата на тяхното прилагане – с актовете за изпълнение, приети съгласно член 93, параграф 2 от Регламент (ЕС) 2019/6 на Европейския парламент и на Съвета (2), като включително се провеждат редовни проверки и при необходимост се променя температурният режим. Антигените се съхраняват при температура –70 °С или по-ниска.
 2.
 Производителят, с когото е сключен договор, е задължен да спазва техническите изисквания, посочени в специалната монография „Ваксина срещу шап - преживни животни (инактивирана)“ (номер 63) от актуалната Европейска фармакопея, и по-специално техническите изисквания по отношение на безопасността, безвредността и стерилността на ваксините.
 3.
 Производителят, с когото е сключен договор, съобщава на Комисията за всяко извънредно събитие, свързано със съхранението на антигените, което може да влоши качеството им, незабавно и при всички случаи в срок от седем дни след датата на съответното събитие.
 4.
 Производителят, с когото е сключен договор, изготвя подробен годишен доклад за количествата и подвидовете антигени, съхранявани в банките на Съюза за антигени, ваксини и диагностични реактиви, както и за резултатите от изпитванията за стабилност, извършени върху тези антигени.
 5.
 За целите на вътрешния мониторинг производителят, с когото е сключен договор, съхранява малки аликвотни части от 20 x 4,5 ml проби антиген за всяка партида антигени, произведени и доставени на банката на Съюза за антигени на вируса на шап. Пробите антиген се предоставят на Комисията при поискване и се доставят или като пречистен антиген, или като приготвени пробни смеси от ваксини (> 6PD50) през целия срок на валидност на съответния антиген.
 6.
 След изтичане на срока на валидност на антигените и до приключване на унищожаването и безопасното им обезвреждане или обратното им изкупуване антигените остават собственост на Комисията и могат да се съхраняват за сметка на Комисията за период, не по-дълъг от 12 месеца, с цел евентуално приготвяне на ваксини от антигените.
 Б. Ваксини
 1.
 Ваксините се съхраняват при условия, гарантиращи тяхната ефикасност, безопасност, безвредност и стерилност през целия период на съхранение.
 2.
 В случай на промяна в условията на съхранение („инцидент“), която може да промени ефикасността, безопасността, безвредността и стерилността на ваксините, производителят, с когото е сключен договор, извършва всички необходими изпитвания на ваксините, за да провери дали отговарят на посочените в договора условия. Производителят, с когото е сключен договор, незабавно